באחד בשבת, ביום העשרים ושניים לחודש תמוז בשנת חמשת אלפים ושבע מאות ושבעים ושבע, בעיר דנוור שבמדינת קולורדו, בני הזוג \_\_\_\_\_\_\_\_\_ ו \_\_\_\_\_\_\_\_\_\_ נכנסו בברית הדדית זו כשותפים אוהבים ושווי-ערך לחיים.

כבני זוג אוהבים וחברים, בפני אלוהים והעדים שעמנו כאן, אנו מבטיחים להוקיר ולכבד זה את זו במלוא הכנות בעת שניצור לעצמנו עתיד מלא אהבה ביחד. מי ייתן ואהבתנו תספק לנו את הנחישות להיות בני האדם הטובים ביותר שבאפשרותנו להיות, ואת האומץ להגשים את היעדים שנציב לעצמנו. באמצעות טקס זה, אנו מעניקים תוקף לכוונתנו לספק האחד לשנייה את כל צרכינו. מי ייתן וחיינו יהיו שזורים יחד לנצח, ונהיה כאחד בְרוֹך ובמסירות.

בעת שנחלוק את חוויות היומיום, אנו מבטיחים לקיים בינינו אינטימיות אשר מטפחת אמון, כנות ותקשורת פתוחה, ולהיות רגישים זו לצרכי זה. אנו מתחייבים להוקיר ולקיים האחד את השנייה, להתגבר על מצוקות החיים בעקשות, ולקבל את הברכות שהחיים יזמנו לנו בפליאה, שמחה ושחוק. אנו מבטיחים לאתגר זה את זו להגשמה אינטלקטואלית, פיזית, רוחנית ורגשית.

כמו כן, אנו מבטיחים להקים בית בקרב משפחותינו וקהילת העם היהודי, בית שיהיה מחויב ליצירת חברה המקדישה עצמה לשלום, תקווה וכבוד לכל בני האדם; ומשפחה מלאה באהבה ולמידה, טוּב-לב ונדיבות, נחמה וחמלה.

אנו נכנסים בברית זו בשמחה, ומקבלים על עצמנו בחגיגיות את חובותיה.

והכל שריר וקיים.